Протокол

№ 2 / 04.04.2019 г.

от среща

на педагогическия екип на група „Дъга“ при детска градина „Знаме на мира“ гр. Балчик с представител на детска градина „Мир“ с. Сенокос

Днес, 04.04.2019 г., по инициатива на педагогическия екип на групата и Марияна Караиванова, директор на ДГ „Мир“, се проведе среща на педагозите в група „Дъга“ и Марияна Караиванова.

На срещата се обсъдиха конкретните мерки, които се предприемат в детска градина „Мир“ и в група „Дъга“ за личностното и интелектуалното израстване на деца с обучителни трудности, произтичащи от факта, че техният майчин език не е български език.

Марияна Караиванова сподели своя опит за работа в разновъзрастова група, която е с голям процент такива деца. А педагозите в група „Дъга“ споделиха своите дейности за приобщаване на 27-те процента такива деца в групата.

Отчете се, че слабото владеене на български език забавя цялостното развитие на децата и ги поставя в ситуация на неудовлетворение от общуването с другите деца и от собствените резултати от учебния труд.

Обсъди се нуждата от по-обширно прилагане на ИКТ в образователно-възпитателния процес в детската градина като средство за повече нагледност, интерактивност и повишаване на мотивацията за учене, което да допринесе за преодоляване на обучителните трудности на децата. Педагозите от група „Дъга“ споделиха какъв хардуер и софтуер се ползва при провеждането на педагогическите ситуации и извън тях в групата.

Марияна Караиванова сподели своето намерение да работи за осигуряване на своята детска градина с мултимедиен проектор и друга компютърна техника.

Участвали в срещата:

За ДГ „Мир“: За група „Дъга“:

(Марияна Караиванова) (Светлана Лазарова)

(Вярка Рангелова)